Amptenaar wat African Bank uitroei het geen berou – praag.co.za — 20 jaar jonk!
In 'n skrikwekkende blik hierdie week in die donker hart van ongesekureerde lenings in Suid-Afrika, het Sokutu, 'n kru boodskap vir die armes gehad: "Fuck the poor!"
Sokutu, wat rekeninghouers se agtergrond nagegaan het voordat hulle vir lenings goedgekeur is, het na wat berig word gesê hy voel niks vir diegene wat nie hulle lenings kan terugbetaal nie. Hy het bygevoeg dat hy in weelde leef en oor niks spyt is nie.
Sokutu het blykbaar meer as 50 miljoen rand in aandele-opsies en 35 miljoen rand as salaris ontvang voordat hy in Februarie bedank het.
Die president van die Reserwebank, Gill Marcus, wat deurentyd bewus was van die wanbestuur as toesighouer, het die bank eers verlede week onder kuratorskap geplaas en eerder belastingbetalers en spaarders gestraf vir African Bank se groteske bestuursfoute.
In reaksie op hul kliënte se lot, het Sokutu gesê: "Fuck them, fuck them."
Toe hy gevra is of hierdie mense reg is om hom te blameer dat hy nie die risiko behoorlik bestudeer het nie, was Sokutu se antwoord eenvoudig: "Hulle sal reg wees om te sê, 'I'm fucked'."
Sokutu is op "siekteverlof" sedert September, wat beteken dat hy nie meer aktief betrokke is by die bank nie, Suid-Afrika se grootste mikrolener, 'n poging van Marcus om hom te beskerm.
Die ineenstorting het rimpelings deur die hele finansiële stelsel gestuur. Dit het gelei tot verliese in pensioen beleggings – Coronation onder hulle – en 0,3% van Absa se ​​geldmarkfondse uitgewis.
Maar Sokutu wys geen teken van berou oor die roekelose uitreik van lenings aan miljoene Suid-Afrikaners wat dit nie kon bekostig nie, en wat gelei het tot African Bank se ondergang.
Sokutu, 'n voormalige direkteur-generaal van die Departement van Openbare Werke, is verlede jaar afgedank as voorsitter van die Suid-Afrikaanse Instituut vir Biodiversiteit toe hy in Londen, waar hy veronderstel was om gaste te verwelkom, dronk aangekom het by die Chelsea blommeskou.
Sokutu het verlede week ingestem tot 'n onderhoud met die Sunday Times. Hy het gestruikel en op die grond geval toe hy die koerant se verslaggewer na sy huis in 'n omheinde kompleks in Centurion, Pretoria, ingenooi het.
Tydens die onderhoud het hy herhaaldelik gespog oor hoe hy miljoene gemaak het en nou 'n wêreldburger is.
Hy het drie huise in Suid-Afrika, insluitende vakansiehuise in Port Alfred en Kaapstad, en 'n ander een in Portugal. Hy het gesê hy het nie nodig om ooit weer te werk nie.
Sokutu het ook gespog oor die besit van ses motors waaronder 'n Porsche, 'n Hummer H2, 'n turkoois Bentley, 'n BMW M6, 'n Mercedes-Benz A-Klas en 'n Mercedes S500. Die Bentley staan ​​in sy dubbelmotorhuis.
Hy het gesê leners moes nie aansoek gedoen het vir lenings as hulle geweet het hulle kon dit nie terugbetaal nie.
Eerder as om bekommerd te wees oor die bank se ineenstorting, het Sokutu gesê sy fokus is op 'n komende gholfvakansie in Skotland. Daarna is hy van plan om op 'n plesierbootrit te gaan.
Skrywer praagGepubliseer op 18 Augustus 2014 Kategorieë UncategorizedSleutelwoord African Bank, gill marcus, kuratorskap, mikrolenings, president van die Reserwebank, Tami Sokutu, wanbestuur